— На беразе Дняпра ўтвораны імправізаваны рамесніцкі востраў. Яго “заселяць” майстры дэкаратыўна-прыкладнога мастацтва сямі краін. Творчы дэвіз астраўлянаў — “Праз традыцыі розных краін да міру і згоды”. Можна будзе набыць сувенір і паўдзельнічаць у майстар-класах. Словам, выбар ва ўдзельнікаў свята — самы багаты. Літва, да прыкладу, абяцала падзяліцца сакрэтамі (і стравамі!) сваёй адметнай нацыянальнай кухні. Думаю, і беларускія кулінары не саступяць у майстэрстве гатавання.